28. 5. 84 De Europæiske Fællesskabers Tidende Nr. C 140/11 
Udtalelse om forbindelserne mellem Det europæiske Fællesskab og EFTA-landene 
(84/C 140/04) 
A. UDTALELSENS JURIDISKE GRUNDLAG 
Den 1. marts 1984 besluttede Det økonomiske og sociale Udvalg i henhold til forret­
ningsordenens artikel 20, stk. 4 at udtale sig om forbindelserne mellem Det europæi­
ske Fællesskab og EFTA-landene. 
Procedure: 
Afdelingen for forbindelser med tredjelande fik pålagt at udarbejde udtalelsen, som 
den vedtog den 13. marts 1984. 
B. DET ØKONOMISKE OG SOCIALE UDVALGS UDTALELSE 
Efter at have påhørt ordføreren Maurice Zinkin's redegørelse, vedtog Udvalget på den 
216. plenarforsamling den 28. og 29. marts 1984 (mødet den 28. marts) med 69 stem­
mer for, 4 imod, mens 11 undlod at stemme. 
Ministrene for Fællesskabet og for Den europæiske 
Frihandelssammenslutning mødes for første gang til 
drøftelser i Luxembourg den 9. april 1984. Udvalget 
benytter denne lejlighed til at udtrykke sit inderlige 
håb om, at dette vil føre til et endnu mere vidtgå­
ende samarbejde. 
EF og EFTA er hinandens bedste kunder. De tegner 
sig for ca. 40 % af verdenshandelen og udgør således 
tilsammen det største industrimarked i verden. 
Enheden i dette marked svækkes imidlertid stadig af 
ikke-toldmæssige barrierer som f.eks. grænseforma­
liteter og manglende fælles tekniske normer. 
Udvalget mener, at en lempelse af disse formaliteter 
samt vedtagelsen af fælles normer bør prioriteres i 
de indbyrdes handelsforbindelser. 
Før dette er ført ud i livet, kan enhedsmarkedet ikke 
i fuldt omfang forbedre beskæftigelsen og både EF's 
og EFTA's konkurrenceevne over for de andre store 
økonomiske enheder i verden. 
Udvalget går derfor ind for, at man søger at udbygge 
samarbejdet mellem EF og EFTA på et pragmatisk 
grundlag og under hensyntagen til de institutionelle 
forskelle mellem de to landegrupper. I denne for­
bindelse ønsker Udvalget at fremme regelmæssige 
udvekslinger af synspunkter om, hvordan man kan: 
— fjerne alle ikke-toldmæssige handelshindringer 
mellem partnerne i det europæiske frihandelssy­
stem, forenkle oprindelsesreglerne og grænsekontrol­
len, samt 
harmonisere eller anvende fælles normer og tek­
niske bestemmelser. 
På linje hermed mener Udvalget, at Fællesskabet og 
EFTA-landene bør arbejde sammen om at nå frem 
til en fælles holdning i GATT og OECD, for at til­
stræbe yderligere liberalisering af verdenshandelen 
især på følgende punkter: 
— told og ikke-toldmæssige handelshindringer for 
industrivarer, 
— konkurrencefordrejende subsidier og 
— hindringer for den frie udveksling af tjenestey­
delser. 
Den indbyrdes afhængighed mellem de vesteuropæ­
iske økonomier er blevet større. Udvalget tilskynder 
derfor til flere samråd mellem Fællesskabet og 
EFTA-landene, samt til en fortsat dialog, hvori også 
arbejdsmarkedets parter deltager med det sigte at 
opnå et økonomisk genopsving i Europa og især 
mindske arbejdsløsheden. 
I denne forbindelse ville det især være værdifuldt, 
om man samstemte innovationspolitikken, udviklin­
gen af nye teknologier og strukturtilpasningen for at 
drage fordel af hele det vesteuropæiske marked. 
Bruxelles, den 28. marts 1984. Fran^ois CEYRAC 
Formand for 
Det økonomiske og sociale Udvalg